Ma ontsteld oor kort kortbroekie vir dogtertjiesDie foto wat Nikita Friedman op Facebook geplaas het om die verskil tussen die twee broekgroottes aan te dui (dogtertjie-kortbroek voor, kortbroek vir seuns agter) ŉ Ma van Australië het haar ontsteltenis op sosiale media uitgespreek oor die verskil in grootte van ŉ eenjarige seuntjie se kortbroek teenoor ŉ eenjarige dogtertjie sŉ. Nikita Friedman van Queensland het ŉ foto op Facebook geplak wat duidelik die verskil tussen die twee kortbroeke wys. Sy was Saterdag by ŉ groot kettingwinkel, Big W, op soek na klere vir haar eenjarige dogtertjie. Sy voer aan sy het gesukkel om ŉ kortbroek te kry wat haar babadogtertjie se luier sou bedek. Friedman het in ŉ lang boodskap op Facebook gesê dit is ŉ voorbeeld van “weersinwekkende” geslagsvooroordeel. Volgens haar het sy wel by ŉ ander winkel haar inkopies gaan doen, maar sy wou hê die handelaar moet weet waarom sy ongelukkig is. Intussen het talle ander gebruikers ook op die winkel se Facebook-blad aangedui dat daar ŉ groot verskil in die groottes is. Friedman het hoofsaaklik positiewe terugvoer oor haar plasing ontvang, maar het dit intussen haar verwyder weens die hoeveelheid kritiek wat sy ontvang het. Nikita Friedman se plasing op Facebook